РЕШЕНИЕ НА КОМИСИЯТА
от 18 декември 2009 година
за определяне на Агенцията на Общността за контрол на рибарството за орган, който да извършва някои задачи съгласно Регламент (ЕО) № 1005/2008 на Съвета
(нотифицирано под номер C(2009) 10155)
(2009/988/ЕС)
ЕВРОПЕЙСКАТА КОМИСИЯ,
като взе предвид Договора за Европейския съюз и Договора за функционирането на Европейския съюз,
като взе предвид Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов (1), и по-специално член 11, параграф 3, член 20, параграф 4, член 25, параграф 2 и член 48, параграфи 4 и 5 от него,
като има предвид, че:
(1)
С член 11, параграф 3, член 20, параграф 4, член 25, параграф 2 и член 48, параграфи 4 и 5 от Регламент (ЕО) № 1005/2008 Комисията се упълномощава да определи орган за целите, посочени в тези членове.
(2)
Съгласно член 3 от Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството и за изменение на Регламент (ЕИО) № 2847/93 за установяването на система за контрол, приложима към общата политика в областта на рибарството (2), мисията на Агенцията на Общността за контрол на рибарството (CFCA) е, inter alia, да координира операциите за борба с незаконния, недеклариран и нерегулиран риболов в съответствие с правилата на Европейския съюз.
(3)
Поради това CFCA следва да бъде определена за органа по член 11, параграф 3, член 20, параграф 4, член 25, параграф 2 и член 48, параграфи 4 и 5 от Регламент (ЕО) № 1005/2008,
ПРИЕ НАСТОЯЩОТО РЕШЕНИЕ:
Член 1
Агенцията на Общността за контрол на рибарството (CFCA) е органът, определен:
а)
да изпраща с копие до Комисията нотификациите за откази на разрешения за разтоварване или трансбордиране от страна на кораби на трети държави на държавата(ите) на флага и ако е уместно, копия на тези нотификации на регионалните организации за управление на рибарството в съответствие с член 11, параграф 3 от Регламент (ЕО) № 1005/2008;
б)
при поискване от страна на Комисията да осигурява извършването на проверки на място, самостоятелно или в сътрудничество с Комисията, за да потвърди ефективното изпълнение на одобрените договорености за сътрудничество с трети държави в съответствие с член 20, параграф 4, втора алинея, буква в) от Регламент (ЕО) № 1005/2008;
в)
да съобщава с копие до Комисията на държавите-членки и на държавите на флага допълнителната информация, изпратена от държавите-членки на Комисията, която е от значение за съставянето на списъка на Европейския съюз на кораби, извършващи ННН риболов, в съответствие с член 25, параграф 2 от Регламент (ЕО) № 1005/2008;
г)
да изпраща докладите за наблюдението с копие до Комисията на всички държави-членки и ако е уместно, на изпълнителния секретар на съответната регионална организация за управление на рибарството в съответствие с член 48, параграф 4 от Регламент (ЕО) № 1005/2008;
д)
да изпраща с копие до Комисията на изпълнителния секретар на съответната регионална организация за управление на рибарството информацията от държава-членка в отговор на доклад за наблюдението на един от нейните кораби от страна на договаряща страна в тази регионална организация за управление на рибарството в съответствие с член 48, параграф 5 от Регламент (ЕО) № 1005/2008.
Член 2
Адресат на настоящото решение е Агенцията на Общността за контрол на рибарството.
Съставено в Брюксел на 18 декември 2009 година.